open-index/open-wikipedia-markdown huggingface dataset:
மத்திய பிளாஸ்டிக் பொறியில் மற்றும் தொழில்நுட்பக் கழகம் (இந்தியா)

**மத்திய பிளாஸ்டிக் பொறியில் மற்றும் தொழில்நுட்பக் கழகம்** (CIPET  or  Central Institute of Plastics Engineering and Technology)  இரசாயனங்கள் மற்றும் உரங்கள் அமைச்சகத்தின் கீழ் தன்னாட்சி பெற்ற தொழில் நுட்பக் கழகமாக செயல்படுகிறது.

1968ஆம் ஆண்டில் துவக்கப்பட்ட மத்திய பிளாஸ்டிக் பொறியில் மற்றும் தொழில்நுட்பக் கழகத்தின் தலைமையகம் (CIPET) சென்னையில்  அமைந்துள்ளது.  இதன் பிற  8 வளாகங்கள் வருமாறு:அகமதாபாத், லக்னோ, புவனேசுவரம், கொச்சி, ராய்ப்பூர், ஜெய்ப்பூர், சோனிபத், (மூர்தல்), பாட்னா (பீடா) ஆகும்..
அனைத்து மையங்களிலும் உயர்தர பரிசோதனை கூடங்களுடன் கூடிய பிளாஸ்டிக் மற்றும் பாலிமர் தொழில் சார்ந்த தொழில் நுட்பக் கல்வியும், ஆராய்ச்சிப் படிப்புகளும் உள்ளன.

## படிப்புகள்
பிளாஸ்டிக் தொழில்நுட்பக் கல்வி தொடர்பான மூன்றாண்டு பட்டயப் படிப்புகள், நான்காண்டு இளநிலை தொழில் நுட்ப படிப்புகள், இரண்டாண்டு முதுநிலை தொழில்நுட்ப படிப்புகள் மற்றும் ஆய்வுப் படிப்புகள் வழங்குகிறது.

## மேற்கோள்கள்

## வெளி இணைப்புகள்
*  மத்திய பிளாஸ்டிக் பொறியில் மற்றும் தொழில்நுட்பக் கழகத்தின் அதிகாரப்பூர்வமான இணையதளம்

பகுப்பு:இந்திய தொழில்நுட்பக் கழகங்கள்
பகுப்பு:இந்திய அறிவியல் நிலையங்கள்
கார்பன் நான்காக்சைடு

**கார்பன் நான்காக்சைடு** *(Carbon tetroxide)* என்பது CO4 என்ற மூலக்கூறு வாய்பாட்டுடன் கூடிய கார்பனின் ஆக்சைடு ஆகும். நிலைப்புத்தன்மை அற்ற இச்சேர்மம் உயர் வெப்பநிலைகளில் கார்பன்-டை-ஆக்சைடு மற்றும் ஆக்சிசன் இடையிலான பரிமாற்றத்தில் ஆக்சிசன் அணுவைக் கடத்தும் இடைநிலையாகப் பரிந்துரைக்கப்படுகிறது.

## மேற்கோள்கள்

பகுப்பு:ஆக்சோகார்பன்கள்
கார்பன் மூவாக்சைடு

**கார்பன் மூவாக்சைடு** *(Carbon trioxide)* என்பது CO3 என்ற மூலக்கூறு வாய்பாட்டுடன் கூடிய கார்பனின் ஆக்சோகார்பன் வகை ஆக்சைடு ஆகும். நிலைப்புத்தன்மை அற்ற இச்சேர்மம் மூன்று வகையான மூலக்கூறுச்சீர்மை ,*C<sub>s</sub>*, *D<sub>3h</sub>*, மற்றும் *C<sub>2v</sub>* புள்ளித் தொகுதி மாற்று வடிவங்களில் இருக்க வாய்ப்புள்ளதாக பெரும்பாலான கோட்பாட்டு முறை ஆய்வுகள் தெரிவிக்கின்றன. அடிப்படைநிலை மூலக்கூறு நிலையில் இக்கூற்று வெளிப்படுகிறது
.

நிலைப்புத்தன்மை மிக்கதான கார்பனேட்டு அயனியும் (CO32−) கார்பன் மூவாக்சைடும் (CO3) வேறுபட்டவை என்பதை கவனத்திற் கொள்ள வேண்டும்.

கார்பன் மூவாக்சைடை உற்பத்தி செய்யமுடியும். உதாரணமாக, மின்மக் கலவையில் உள்ள கட்டில்லா எலக்ட்ரான்களில் இருந்து  உருவாகும் மூலக்கூறு ஆக்சிசன் உண்டாக்கும் , கார்பன்-டை-ஆக்சைடு மற்றும் அணு ஆக்சிசன் வினையில் எதிர் அயனியாக்க மின்னிறக்க நகர்வுப் பகுதியில் இது தோன்றுகிறது.

திரவ கார்பன்-டை-ஆக்சைடு அல்லது CO2/SF6  கலவையில் கரைந்திருக்கும் ஓசோன் -45 ° செல்சியசு வெப்பநிலையில் 2537Å அளவுள்ள ஒளியின் கதிர்வீச்சுக்கு உட்பட்டு ஒளியாற்பகுப்பு அடையும்போதும் கார்பன் மூவாக்சைடு உருவாகும் மற்றொரு முறையும் அறியப்பட்டுள்ளது.  ஊகிக்கமுடிகின்ற இம்முறையில் தோன்றும் கார்பன் மூவாக்சைடு தன்னிச்சையாக  2CO3 → 2CO2 + O2 என்ற வினைவழியாக சிதைவடைவதாகவும் தெரிகிறது. ஒரு நிமிடத்திற்கும் குறைவான ஆயுட்காலமே இவ்வினை நீடிக்கிறது. 

உலர் பனிக்கட்டி என்றழைக்கப்படும்  திட கார்பன்-டை- ஆக்சைடு மீது ஓசோன் வாயுவை ஊதும்போதும் கார்பன் ஓராக்சைடும் மூலக்கூறு ஆக்சிசனும் வினைபுரியும் போதும்கூட கார்பன் மூவாக்சைடு உருவாகிறது.

## மேற்கோள்கள்

## உசாத்துணை
*Electronic structure and spectroscopy of carbon trioxide 
*
*
* 
*
*
*

பகுப்பு:ஆக்சோகார்பன்கள்
பெங்களூர் ராஜதானி விரைவு வண்டி

**பெங்களூர் ராஜதானி விரைவுவண்டி** (Bangalore Rajdhani Express),பெங்களூரையும் தில்லியையும் இணைக்கும் இந்தியத் தொடருந்து சேவை  ஆகும். யஷ்வந்த்பூர் - தில்லி சராய் ரோஹில்லா குளிரூட்டப்பட்ட துராந்தோ விரைவுவண்டிக்கு அடுத்து, பெங்களூருக்கும் தில்லிக்குமான அதிவேக ரயிலாக உள்ளது.

## சேவைகள்
பெங்களூரு – தில்லி இடையே இயக்கப்படும் தொடருந்துக்களில் இரண்டாவது அதிவேக தொடருந்து சேவை இதுவாகும். வேகத்தில் முதலாவதாக துராந்தோ தொடருந்து சேவை உள்ளது. இது தினசரி செயல்படுத்தப்படும் ஒரு தொடருந்து சேவையாகும். இது 22691 என்ற வண்டி எண்ணுடன் பெங்களூர் நகர சந்திப்பிலிருந்து ஹசரத் நிசாமுதீன் தொடருந்து நிலையம் வரை பயணிக்கிறது. மீண்டும் 22692 என்ற எண்ணுடன் தில்லியிலிருந்து பெங்களூர் வரை பயணிக்கிறது. இது வாரத்தின் நான்கு நாட்கள் இயக்கப்படுகிறது. இவை தவிர மற்ற நாட்களில் 22693/22694 என்ற எண்ணுடன் செயல்படுகிறது. பெங்களூர் நகர சந்திப்பிலிருந்து, ஹஸ்ரத் நிசாமுதீன் ரயில் நிலையத்திற்கு செல்லும்போது சுமார் 2365 கிலோ மீட்டர் தூரத்தினை, 36 மணி நேரம் மற்றும் 30 நிமிடங்களில் கடக்கிறது.  22691 என்ற வண்டி எண்ணுடன் செயல்படும்போது சராசரியாக மணிக்கு 72 கிலோ மீட்டர் வேகத்துடன் செயல்படுகிறது. திரும்பி வரும்போது 22692 என்ற வண்டி எண்ணுடன், 2382 கிலோ மீட்டர் தூரத்தினை, 36 மணி நேரம் மற்றும் 50 நிமிடங்களில் கடக்கிறது.  இதன் சராசரி வேகம் மணிக்கு 72 கிலோ மீட்டர் ஆகும். இதுவே பெங்களூர் – தில்லி ரயில் சேவையில் இரண்டாவது அதிவேக ரயிலாக இடம்பெற முக்கியக் காரணமாகும்.

செகந்திராபாத் வரை லாலகுடா WAP 7 மின்சார இஞ்சினுடன் செயல்படும் பெங்களூர் ராஜதானி விரைவுவண்டி, அதன்பின்பு செகந்திராபாத்திலிருந்து கிருஷ்ணாபுரம் WDP4/WDP4B டீசல் எஞ்சினின் மூலம் பெங்களூர் வரை செயல்படுகிறது. லாலகுடா WAP 7இன் மூலம் அதிகபட்சமாக மணிக்கு 130 கிலோ மீட்டர் வேகத்தில்கூட செல்ல முடியும்.

22691 மற்றும் 22692 என்ற வண்டி எண்ணுடன் செயல்படும் தொடருந்து சேவையில் ஸ்ரீசத்யசாய் பிராசாந்தி நிலையம், தர்மவரம் சந்திப்பு, அன்ந்தபூர், ராயச்சூர், சேடம், செகந்திராபாத் சந்திப்பு, காசிபேட் சந்திப்பு, நாக்பூர் சந்திப்பு, போபால் சந்திப்பு  மற்றும் ஜான்சி சந்திப்பு போன்ற இடங்கள் உட்பட மொத்தம் 11 நிறுத்தங்கள் உள்ளன. 22693 மற்றும் 22694 என்ற வண்டி எண்ணுடன் செயல்படும் ரயில் சேவையில் ஸ்ரீசத்யசாய் பிராசாந்தி நிலையம், தர்மவரம் சந்திப்பு, செகந்திராபாத் சந்திப்பு, காசிபேட் சந்திப்பு, நாக்பூர் சந்திப்பு, போபால் சந்திப்பு மற்றும் ஜான்சி சந்திப்பு ஆகிய ஏழு நிறுத்தங்கள் உள்ளன. 22693 மற்றும் 22694 என்ற வண்டி எண்ணுடன் செயல்படும் ரயில் சேவையானது, பெங்களூர் – செகந்திராபாத் இடையில் வேறுபட்ட வழியில் செயல்படுகிறது.

## வழிப்பாதையும் நிறுத்தங்களுக்கான நேரமும்

## வரலாறு

பெங்களூர் ராஜதானி விரைவுவண்டி 1992 ஆம் ஆண்டு முதன் முதலாக அறிமுகப்படுத்தப்பட்டது. ஆரம்பத்தில் வாரம் ஒருமுறை மட்டுமே இயக்கப்பட்டு வந்த இந்தத் தொடருந்து பின்பு வாரம் இருமுறை, வாரத்திற்கு மூன்றுமுறை என மாறி அதன்பின் வாரத்திற்கு நான்குமுறை என்றானது.  2010 ஆம் ஆண்டின் மார்ச் மாத இறுதியில் 12493 மற்றும் 12494 என்ற வண்டி எண்களுடன் செயல்பட்ட தொடருந்தானது, 22693 மற்றும் 22694 என்ற வண்டி எண்களுக்கு மாற்றப்பட்டது. 22693 மற்றும் 22694 ஆக வண்டி எண் மாற்றப்பட்டதிலிருந்து தினசரி ரயில் சேவையாக செயல்படத் தொடங்கியது.

## குறிப்புகள்

பகுப்பு:இந்திய விரைவுவண்டிகள்
பகுப்பு:பெங்களூரில் போக்குவரத்து
பகுப்பு:கருநாடகத்தில் தொடருந்து போக்குவரத்து
கார்பன் ஐந்தாக்சைடு

**கார்பன் ஐந்தாக்சைடு** (*Carbon pentaoxide* அல்லது *carbon pentoxide*) என்பது கார்பனுடைய நிலைப்புத் தன்மையற்ற மூலக்கூறு ஆக்சைடு ஆகும். இம்மூலக்கூறு , தாழ்வெப்பநிலைகளில் உருவாக்கப்பட்டும் ஆராயப்பட்டும் வருகிறது. வளிமண்டல வேதியியலில் கார்பன் ஐந்தாக்சைடு முக்கியத்துவம் வாய்ந்ததாகவும் உள்ளது. சூரியக் குடும்பத்துக்கு வெளியேயும் விண்மீனிடை பிரதேசத்திலும் உள்ள குளிர்ந்த பனிக்கட்டி தொடர்பான ஆய்வில் கார்பன் ஐந்தாக்சைடு பெரும்பங்கு வகிக்கிறது . கனிமீடு மற்றும் டிரைட்டன் ஆகிய சூரிய மண்டலத்திற்கு அப்பால் உள்ள துணைக்கோள்களில் இச்சேர்மம் உருவாகி அங்கு ஒரு பகுதிப்பொருளாகவும் காணப்படுகிறது. மேலும் இம்மூலக்கூறானது C2 சீர்மையில் ஒரு கார்பன் மற்றும் நான்கு ஆக்சிசன் கொண்டுள்ள ஐந்து உறுப்பினர் வளையத்தைப் பெற்றுள்ளது. ஐந்தாவதாக உள்ள ஆக்சிசன் அணு கார்பனுடன் ஒரு இரட்டைப் பிணைப்பில் பிணைந்திருக்கிறது. இதன் அமைப்பு குறித்த வேதியியல் கணக்கீடுகளின் முடிவானது ஒரு கோட்பாட்டு அமைப்பாக வெளிப்படுகிறது. வடிவில் எப்போதுமே ஐங்கோண வடிவமாக இல்லாமல் அவ்வப்போது இது நீளம் மற்றும் கோணங்களில் மாறுபடுகிறது. கார்பனுடன் இணைக்கப்படாத ஆக்சிசன் அணுக்களுக்கிடையே உள்ள தொலைவு 1.406 Å ஆகவும் மாறாக கார்பனுடன் இணைக்கப்பட்டுள்ள ஆக்சிசன் அணுவுக்கும் இவ்வணுவுக்கும் இடையே உள்ள தொலைவு 1.457 Å ஆகவும் வேறுபட்டுக் காணப்படுகிறது. இச்சேர்மத்தில் இடம்பெற்றுள்ள கார்பன் ஆக்சிசன் பிணைப்பின் நீளம் 1.376 Å ஆகவும் இரட்டைக் கார்பனுக்கும் ஆக்சிசனுக்கும் இடையே உள்ள பிணைப்பின் நீளம் மிகவும் குறைவாக 1.180 Å தொலைவிலும் காணப்படுகிறது. சேர்மத்தில் ஒரேயொரு கார்பன் மட்டுமே இடம்பெற்றிருப்பதால் கார்பன் கார்பன் பிணைப்புக்கு இங்கு இடமில்லை. ஆக்சிசன் – ஆக்சிசன் – ஆக்சிசன் அணுக்களுக்கு இடையேயான பிணைப்புக் கோணம் 100.2° , ஆக்சிசன் – ஆக்சிசன் – கார்பன் பிணைப்பின் கோணம் 109.1° மற்றும் ஆக்சிசன் – கார்பன் – ஆக்சிசன் பிணைப்பின் கோணம் 125.4° என்ற அளவுகளில் பிணைப்புக் கோணங்களும் காணப்படுகின்றன.

## உற்பத்தி

தாழ்வெப்பநிலைக்கு உறைந்த கார்பன்டை-ஆக்சைடுடன் 5 கிலோவோல்ட் எலக்ட்ரான்களை கதிர்வீச்சொளிர்வுக்கு உட்படுத்தினால் கார்பன் ஐந்தாக்சைடு உண்டாகிறது. கார்பன் நான்காக்சைடு ஆக்சிசனுடன் வினைபுரிகிறது என்பதே இவ்வினைக்கான வினைவழி முறையாகும். இவ்வினையில் 17.0 கிலோசூல் மோல் -1 ஆற்றல் வெளிப்படுகிறது  ஓசோன் மற்றும் கார்பன்-டை-ஆக்சைடு வினைவழி உற்பத்திக்கு 165.6 கிலோசூல் மோல் -1 ஆற்றல் தேவைப்படுகிறது. இதேபோல கார்பன் மூவாக்சைடு, ஈராக்சிசன் மூலக்கூறுடன் ஈடுபடும் வினைக்கும் 31.6  கிலோசூல் மோல் -1 ஆற்றல் தேவைப்படுகின்றது.

## பண்புகள்

## மேற்கோள்கள்

பகுப்பு:ஆக்சோகார்பன்கள்
இருகார்பன் ஓராக்சைடு

**இருகார்பன் ஓராக்சைடு** (*Dicarbon monoxide*, C2O) என்ற ஆக்சோகார்பன் சேர்மம் இரண்டு கார்பன் அணுக்களும் ஒரு ஆக்சிசன் அணுவும் பெற்று அதிக வினைத்திறன் கொண்டதாக உள்ளது. கார்பன் கீழாக்சைடின் ஒளியாற்பகுப்பினால் இச்சகப் பிணைப்பு சேர்மம் இருகார்பன் ஓராக்சைடு உருவாகிறது. இச்சேர்மம் CO, CO<sub>2</sub>, C<sub>3</sub>O<sub>2</sub> மற்றும் பிற ஆக்சோகார்பன்களுடன் நெருங்கிய தொடர்பு கொண்டுள்ளது.
  
:C3O2  → CO  + C2O

NO மற்றும் NO<sub>2</sub> ஆகிய சேர்மங்களுடன் ஈடுபடும் வினையை உற்றுநோக்கும் அளவுக்கு இருகார்பன் ஓராக்சைடு நிலைப்புத்தன்மை பெற்றுள்ளது.

## மேற்கோள்கள்

பகுப்பு:ஆக்சோகார்பன்கள்
பகுப்பு:ஆக்சைடுகள்
பகுப்பு:கார்பீன்கள்
பீதர் கலன்

**பீதர் கலன் ** (*Bidriware*, கன்னடம்: **ಬಿದ್ರಿ ಕಲೆ** ) பீதரின் சிறப்பு மிக்க மாழை கைவினைப் பொருளாகும். கிபி 14ஆம் நூற்றாண்டில் பாமினி சுல்தான்களின் ஆட்சிக் காலத்தில்  இது உருவானது. இந்த சிறப்புமிக்க மாழைகலன்கள் பெரும்பான்மையாக பீதர் நகரில் தயாரிக்கப்படுவதால் 'பீதர் கலன்' என அழைக்கப்படுகின்றன.  இதன் தனித்துவமான உட்செருகு கலைநயத்தால் இந்தியக் கைவினைப் பொருட்களில் முதன்மை ஏற்றுமதிப் பொருளாக விளங்குகின்றது. செல்வச்செழிப்பின் அடையாளமாக இதனை வாங்குவோரும் உண்டு.  கருநிறமாக்கிய துத்தநாக  செப்பு கலந்த கலப்புலோகத்தில்  தூய வெள்ளியை உட்செருகி இது உருவாக்கப்படுகின்றது. இந்தக் கைவினைக் கலைப் பொருளுக்கு  புவிசார் குறியீடு (GI) கிடைத்துள்ளது.

## காட்சியகம்

File:Bidriware vases.jpg|பீதர்கலன் சாடிகள் 
File:Bidriware vases and decanter.jpg|பீதர்கலன் சாடிகளும் வடிகலன்களும்
File:The Karnataka tableau passes through the Rajpath during the Republic Day Parade, 2011.jpg|The Karnataka tableau depicting Bidriware Handicraft from பீதர் passes through the Rajpath during the Republic Day Parade 2011 in New Delhi

## மேற்சான்றுகள்

பகுப்பு:பீதர் மாவட்டம்
பகுப்பு:கர்நாடகப் பண்பாடு
பகுப்பு:இந்திய புவிசார் குறியீடுகள்
இலெ. ப. கரு. இராமநாதன் செட்டியார்

**இலெ. ப. கரு. இராமநாதன் செட்டியார்** (18 மே 1915 - 14 ஏப்ரல் 2018) அண்ணாமலைப் பல்கலைக்கழகத்தின் முன்னைப் பேராசிரியரும் தமிழ்க் கீழைக்கலைத் துறைத் தலைவருமாவார். தமிழிசைச் சங்கம் உள்ளிட்ட அமைப்புகளில் இணைந்து தமிழ்ப்பணிபுரிந்தவர்.

இராமநாதன் செட்டியார் அண்ணாமலைப் பல்கலைக்கழகத்தின் பொறுப்புத் துணைவேந்தர் பதவி மட்டுமல்லாது ஆட்சிக்குழு, பாடத்திட்டக் குழு எனப் பல்வேறு குழுக்களுக்குத் தலைமை வகித்துள்ளார். தமிழிசைச் சங்கத்தின் திருமுறை இசைப்பண்களின் ஆய்வுக் குழுவில் 60 ஆண்டுகளுக்கும் மேலாகத் தலைவராக இருந்துள்ளார்.

## நூல்கள்
* கட்டுரைக்கோவை
* அண்ணாமலை அரசர்
* சங்க காலத் தமிழர் வாழ்வு
* வாழ்க்கை வளம்
* தொல்காப்பியச் செல்வம்
* நோக்கு
* பத்துப்பாட்டு வளம்
* சோழ வேந்தர் மூவர்
* எட்டுத் தொகைச் செல்வம்

## மேற்கோள்கள்

## வெளியிணைப்புகள்
*பேராசிரியர் இலெ. ப. கரு. இராமநாதன் செட்டியார் அவர்களைச் சந்தித்தேன்… முனைவர் மு.இளங்கோவன்

பகுப்பு:தமிழ்நாட்டுத் தமிழறிஞர்கள்
பகுப்பு:2015 பிறப்புகள்
பகுப்பு:2018 இறப்புகள்
வளர்விகித வரி

**வளர்விகித வரி** அல்லது **வளர்வீத வரி** (*Progressive tax*) வருமான வரி விதிக்கும் முறைகளில் ஒன்று. வரி விதிக்கத்தக்கத் தொகை கூடக்கூட வருமான வரி விகிதமும் கூடினால் அம்முறை வளர்விகித வரிவிதிப்பு எனப்படுகிறது. இந்த வரிவிதிப்பு முறையில் சராசரி வரிவிகிதம் இறுதிநிலை வரிவிகிதத்தை விடக் குறைவானதாக இருக்கும். வரிகட்டும் ஆற்றல் குறைந்தவர்களின் வரிச்சுமையைக் குறைத்து, அதிக அளவு வரிகட்டக் கூடியவர்களிடம் அதிக வரி வசூலிக்கவே இம்முறை செயலாக்கப்படுகிறது. இவ்வரிவிதிப்பு முறைக்கு நேரெதிர் முறை தேய்வுவிகித வரி எனப்படுகிறது.

## மேற்கோள்கள்

பகுப்பு:வரிவிதிப்பு
தேய்வுவிகித வரி

**தேய்வுவிகித வரி** அல்லது **தேய்வுவீத வரி** (*Regressive tax*) வருமான வரி விதிக்கும் முறைகளில் ஒன்று. வரி விதிக்கத்தக்கத் தொகை கூடக்கூட வருமான வரி விகிதம் குறைந்தால் அம்முறை தேய்வீத வரிவிதிப்பு எனப்படுகிறது. இந்த வரிவிதிப்பு முறையில் சராசரி வரிவிகிதம் இறுதிநிலை வரிவிகிதத்தை விடக் கூடுதலாக இருக்கும்.

தனிநபர் நோக்கில் இந்த வரிவிதிப்பு முறை ஏழைகளின் வரிச்சுமையைக் கூட்டி பணக்காரர்களின் வரிச்சுமையைக் குறைக்கின்றது (அவர்களது வரிகட்டும் ஆற்றலோடு ஒப்பிடுகையில்). இவ்வரிவிதிப்பு முறைக்கு நேரெதிர் முறை வளர்விகித வரி எனப்படுகிறது.

## மேற்கோள்கள்

பகுப்பு:வரிவிதிப்பு
பாப்லோ இக்லேசியஸ்

**பாப்லோ மானுயேல் இக்லேசியஸ் துரியன்** (; ; பிறப்பு 17 அக்டோபர் 1978) ஸ்பானிய அரசியல்வாதியும், 2014லிருந்து பொடிமாஸ் என்ற அரசியல் கட்சியின் பொதுச் செயலாளரும் ஆவர்.

## மேற்கோள்கள்

## மேலும் பார்க்க
* The Left Can Win by Pablo Iglesias. *[[Jacobin (magazine)|Jacobin]],* December 9, 2014.

பகுப்பு:ஸ்பானிய அரசியல்வாதிகள்
பகுப்பு:அரசியல்வாதிகள்
பகுப்பு:எசுப்பானிய அரசியல் பிரிவுகள்
பகுப்பு:1978 பிறப்புகள்
பகுப்பு:வாழும் மக்கள்
பீதர் வானூர்தி நிலையம்

**பீதர் வானூர்தி நிலையம்** (*Bidar Airport*, கன்னடம்: ಬೀದರ್ ವಿಮಾನ ನಿಲ್ದಾಣ) அல்லது **பீதர்  வான்படைத் தளம்**  கர்நாடகத்தின் பீதரில் அமைந்துள்ள படைத்துறையின் வான்படை படைத்தள வானூர்தி நிலையமாகும். 

கருநாடக அரசின் வேண்டுகோளின்படி இந்த படைத்துறை விமானத்தளம் இந்திய அரசால் குடிசார் பயன்பாட்டிற்கு *கொள்கையளவில்* அனுமதிக்கப்பட்டுள்ளது. இருப்பினும் கூடுதல் நிலம் ஒதுக்க இதுவரை மாநில அரசு எந்த முயற்சியும் முன்னெடுக்கவில்லை.

## மேற்சான்றுகள்

பகுப்பு:இந்திய வானூர்தி நிலையங்கள்

பகுப்பு:பீதர் மாவட்டம்
பகுப்பு:இந்திய வான்படைத் தளங்கள்
பகுப்பு:கர்நாடக மாநில வானூர்தி நிலையங்கள்‎
பீதர் (வட்டம்)

**பீதர் வட்டம்** (*Bidar Taluka*) இந்தியாவின் கர்நாடக மாநிலம், பீதர் மாவட்டத்தின் ஐந்து வட்டங்களில் ஒன்றாகும். இதன் தலைமையிடமும் மாவட்டத்தின் நிர்வாகத் தலைமையிடமும் பீதர் நகரிலுள்ளது. இந்த வட்டத்தின் வட எல்லையில் மஞ்சிரா ஆறு பாய்கின்றது. 2008ஆம் ஆண்டு நிலவரப்படி,  நிலம் வேளாண்மை கீழ் உள்ளது; இதில் 19% அல்லது  நிலத்திற்கு நீர்ப்பாசன வசதி உள்ளது.  இந்த நீர்ப்பாசனத்தில்  52% கிணறுகள் மூலமும், 44% ஆழ்துளை கிணறுகள் மூலமும் மீதம் குளம்/குட்டைகள் மற்றும் ஆற்றிலிருந்தும் பெறப்படுகின்றது.

## மேற்சான்றுகள்

பகுப்பு:பீதர் மாவட்டம்
பகுப்பு:கர்நாடக மாநிலத்தில் உள்ள வட்டங்கள்
சாரடர்த்தி

{\rho_\mathrm{H_2O}}
}}
**சாரடர்த்தி** அல்லது **தன்னீர்ப்பு** (*Relative Density* or *Specific Gravity*) என்பது ஒரு ஒப்பீட்டு முறையாகும். அதாவது ஒரு பொருளின் அடர்த்தி நீரின் அடர்த்தியினது எத்தனை மடங்கு என்பதே அப்பொருளின் சாரடர்த்தி ஆகும். இது ஒரு பரிமாணமற்ற அளவாகும். பொருட்கள் நீரில் மிதக்கும் தகவைக் கொண்டு அவற்றின் சாரடர்த்தியினை நீருடன் ஒப்பிட முடியும். நீரில் மிதக்கக்கூடிய பொருட்கள் நீரை விடக் குறைவான சாரடர்த்தியையும் நீரில் அமிழ்கின்ற பொருட்கள் நீரினை விடக் கூடிய சாரடர்த்தியினையும் கொண்டுள்ளன. நீரின் சாரடர்த்திப் பெறுமானம் 1 எனக் கொள்ளப்பட்டால் மிதக்கக்கூடியவை 1ஐ விடக் குறைவான சாரடர்த்தியையும் அமிழக்கூடியவை 1ஐ விட கூடிய சாரடர்த்தியையும் கொண்டிருக்கும்.

## வரையறை
சாரடர்த்தி (RD) அல்லது தனீர்ப்பு (SG) ஒரு பண்பலகு அற்ற எண் ஆகும்.
\mathit{RD} = \frac{\rho_\mathrm{substance}}{\rho_\mathrm{reference}},
இங்கு, RD - சாரடர்த்தி, \rho_\mathrm{substance} - அளக்கப்படும் பொருளின் அடர்த்தி, \rho_\mathrm{reference} - நீரின் அடர்த்தி.

நீரின் அடர்த்தி \rho_\mathrm{H2O} = 1000&nbsp;kg&middot;m−3 (at 4&nbsp;°C/39.2&nbsp;°F) அனைத்துலக முறை அலகுகள் அலகில்.

சில பொருட்களும் சாரடர்த்திப் பெறுமானமும்:

* மெழுகுவர்த்தி - 0.9
* தக்கை - 0.26
* இலேசான பலகை - 0.85
* நீர் - 1
* கண்ணாடி - 2.6
* ஈயம் - 11.0
* இரும்பு - 7.9

## மேற்கோள்கள்

## வெளி இணைப்புகள்
*Specific Gravity Weights Of Materials (archived 22 May 2006)
*Specific Gravity and Viscosity Table for Various Products used in Craft Food and Beverage Manufacturing, CPE Systems, April 2025

பகுப்பு:பொருண்மை அடர்த்தி
பகுப்பு:விகிதங்கள்
பீதர் வரலாறு

**பீதர்**  தென்னிந்தியாவில் கருநாடக மாநிலத்தின் வடகிழக்கில் அமைந்துள்ள வரலாற்றுச் சிறப்பு மிக்க இடமாகும். பீடபூமி நிலப்பகுதியின் விளிம்பில் அமைந்துள்ள பீதரிலிருந்து வடக்கிலும் கிழக்கிலும் தாழ்நிலங்களின் அழகான காட்சிகளைக் காண வியலும்.  கடல் மட்டதிலிருந்து  உயரத்தில் அமைந்துள்ளது. இதமான வானிலையுடைய பீதரில் வேனிற்காலத்திலும் க்கு மேல் செல்வதில்லை.  *பீதர் பீடபூமி* ஓர் ஒழுங்கற்ற வடிவத்தில்,  நீளமாகவும் மிகுந்த அளவில்  அகலமுடையதாகவும்  உள்ளது.
## பண்டைக்காலம்
மரபுவழிக் காதைகள் இந்து காவியமான மகாபாரதத்தின் முதன்மை நாயகர்களில் ஒருவரான விதுரன் வாழ்ந்திருந்த இடமாக விவரிக்கின்றன; அக்காலத்தில் இது  **விதுரநகரம்** என அழைக்கப்பட்டதாக விளம்புகின்றன.
மேலும் பண்டைய விதர்பா நாட்டுடன் பீதர் தொடர்புபடுத்தப்படுகின்றது. ஆனால் தற்போதைய ஆய்வுகள் விதர்பா பீரார் மாநிலத்தை ஒட்டி இருப்பதாக வெளிப்படுத்துகின்றன. 

பண்டைய பெருங்கற்கால நாகரிகம் கி.மு 1200 முதல் கி.மு 1100 வரை தழைத்திருந்தது; இது கி.மு மூன்றாவது, இரண்டாவது நூற்றாண்டுகளில் வளர்ந்தோங்கி கி.மு 100 வரை நிலைத்திருந்தது. இந்த நாகரித்தில் விதர்பாவின் தாக்கமும் கிழக்கத்திய இந்தியாவின் தாக்கமும் கலந்திருந்தது.  கர்நாடகத்தின் வடகிழக்குப் பகுதியில் கண்டெடுக்கப்பட்டுள்ள மட்பாண்ட வகைகளும் செப்புப் பொருட்களும் கற்களின் அமைப்புக்களும் இந்த நாகரிகத்தை அடையாளப்படுத்துகின்றன.

இந்நிலப்பகுதி **[[மௌரியப் பேரரசு|மௌரியப் பேரரசின்]]** தென்பகுதியில் அடங்கியதாக அசோகர் காலத்து ஆவணங்கள் சாற்றுகின்றன. நந்தர்களை மௌரியர்கள் வென்றபோது அவர்களது ஆட்சியின் கீழிருந்த பீதரும் மௌரிய இராச்சியத்தில் இணைந்தது. பிந்துசாரர் கருநாடகத்தின் பகுதிகளை அடக்கிய  தக்காணப் பீடபூமியை ஆண்டு வந்தார்.

மௌரியர்களுக்குப் பிறகு **[[சாதவாகனர்]]கள்** நான்கு நூற்றாண்டுகளுக்கு ஆண்டு வந்தனர். கௌதமிபுத்ர சதகர்ணி தனது ஆட்சியை இங்கு நிறுவினார்.  இவரது ஆட்சிக்கால காசுகளை தக்காண பீடபூமியின் பல்வேறு பகுதிகளில் காணவியலும். 
## இடைக்காலம்

## ஆங்கிலேயர் குடியேற்றவாதம்

## தற்காலம்

## மேற்சான்றுகள்

பகுப்பு:பீதர் மாவட்டம்
பகுப்பு:கர்நாடக வரலாறு
காலவரிசையில் வேதித்தனிமங்கள் கண்டுபிடிப்பு

இன்று வரை கண்டறியப்பட்டுள்ள **வேதித் தனிமங்களின் கண்டுபிடிப்பு காலவரிசைப்படி** (*Timeline of chemical element discoveries*) இங்கே வழங்கப்படுகிறது. பெரும்பாலான தனிமங்களின் சரியான கண்டுபிடிப்புத் தேதியைத் துல்லியமாக வரையறுக்க முடியாத நிலையில் இருப்பதால் அவற்றைத் தூய தனிமங்கள் என வரையறுக்கப்பட்ட நாளை அடிப்படையாகக் கொண்ட காலமுறை வரிசையில் பொதுவாக இங்கே தனிமங்கள் பட்டியலிடப்பட்டுள்ளன.

ஒவ்வொரு தனிமத்தின் பெயர், அணு எண், முதல் அறிக்கை அறிமுகமான ஆண்டு, கண்டுபிடித்தவர் பெயர், கண்டுபிடிப்புத் தொடர்பான சில குறிப்புகள் ஆகியன கொடுக்கப்பட்டுள்ளன.

## அட்டவணை

## பதிவு செய்யப்படாத கண்டுபிடிப்புகள்

## பதிவுசெய்யப்பட்ட கண்டுபிடிப்புகள்

## மேற்கோள்கள்

பகுப்பு:தனிமங்கள் தொடர்பான பட்டியல்கள்
விகிதமுறை வரி

**விகிதமுறை வரி** (*Proportional tax*) வருமான வரி விதிக்கும் முறைகளில் ஒன்று. வரி விதிக்கத்தக்கத் தொகை கூடினாலும் குறைந்தாலும் வருமான வரி விகிதம் மாறாது, நிலையாக இருக்கும் முறை விகிதமுறை வரிவிதிப்பு எனப்படுகிறது. இந்த வரிவிதிப்பு முறையில் சராசரி வரிவிகிதமும் இறுதிநிலை வரிவிகிதமும் சமமாக இருக்கும்.

தனிநபரின் வரிசெலுத்தும் ஆற்றலை இம்முறை கணக்கில் கொள்வதில்லை. ஏழைகளுக்கும் பணக்காரர்களுக்கும் ஒரே விகிதத்தில் வரி விதிக்கின்றது. இவ்வாறல்லாது, வரிவிதிக்கத்தக்கத் தொகைக்கேற்ப வரி விகிதம் மாறும் முறைகளும் (வளர்விகித வரி, தேய்வுவீத வரி) பயன்பாட்டில் உள்ளன.

## மேற்கோள்கள்

பகுப்பு:வரிவிதிப்பு
மெகல்லன் விண்ணுளவி

**மெகல்லன் விண்ணுளவி** (*Magellan*) அல்லது வெள்ளி மெகல்லன் துருவி என்பது நாசாவால், 1989 மே 4 அன்று அனுப்பப்பட்ட 1,035 கி.கி எடையுடைய ஒரு இயந்திர விண்ணுளவி ஆகும். இந்த விண்ணுளவியின் நோக்கம் வெள்ளி கோளின் மேற்பரப்பு மற்றும் ஈர்ப்புப் புலத்தை பற்றி அறிவது ஆகும்.

மெகல்லன் விண்ணுளவி தான் முதன் முதலில் விண்ணோடத்திலிருந்து அனுப்பப்பட்ட விண்ணுளவி ஆகும்.மேலும் இது தனது சுற்றுப்பாதையில் வலம் வரும் போது வளிமண்டலக் கலநிறுத்தம் (aerobraking) முதன் முதலில் பரிசோதிக்கப்பட்டதும் இந்த விண்ணுளவியில் தான்.இது நாசாவால் வெள்ளி கோளுக்கு விண் பொருள்களை அனுப்பும் பணிகளில் நான்காவது வெற்றிகரமான பணி ஆகும். மேலும் இது அமெரிக்கா வேற்று கோள்களுக்கு விண்ணுளவிகளை அனுப்பாமல் இருந்த 11 ஆண்டு கால இடைவெளியை முடிவுக்கு கொண்டுவந்தது.

## விண்ணுளவியின் வடிவமைப்பு
செலவுகள் குறைக்க மெகல்லன் விண்ணுளவி, மற்ற பணிகளுக்காக வாங்கப்பட்ட உதிரி பாகங்களைக் கொண்டு வடிவமைக்கப்பட்டது.
கொலராடோ டென்வரில்  உள்ள மார்ட்டின் மரிட்ட விண்வெளி குழு இதை உருவாக்கினார்கள்.

### கட்டுப்பாட்டு அமைப்பு
மெகல்லன் விண்ணுளவியை மூன்று அச்சுகளில் நிலைப்படுத்தும் வகையில் வடிவமைக்கப்பட்டது.

### தொடர்பாடல்
இந்த விண்ணுளவி தொடர்பாடலுக்காக இலகுரக கிராஃபைட்/அலுமினியத்தாலான, 3.7 மீட்டர் அளவுடைய உயர்ஈட்ட அலையுணரியும் (high-gain antenna), நடுத்தர ஈட்ட அலையுணரியும் (medium-gain antenna) பொருத்தப்பட்டுள்ளது. இது தொலை தூர விண்வெளி வலைப் பின்னலுடன் தொடர்பு கொள்ளும் போது வினாடிக்கு 1.2 கிலோபிட்  கட்டளைகளைப் பெற்றுக் கொண்டு வினாடிக்கு 268.8 கிலோபிட்  தகவல்களை அனுப்ப முடியும்.

### ஆற்றல்
மெகல்லன் இரண்டு 2.5 மீட்டர் அளவுடைய சூரியவொளித் தகடுகளின் மூலம் ஆற்றலைப் பெருகிறது.ஆரம்பத்தில் இந்த சூரியவொளித் தகடுகள் 1,200 வாட் ஆற்றலை விண்ணுளவிக்கு அளித்த போதிலும் தீவிர வெப்பநிலை மாற்றங்களின் காரணமாக இதன் தரம் படிப்படியாக தாழ்ந்துவிட்டது.சூரிய ஒளி இந்த தகடுகளில் படாத காலங்களில், மணிக்கு 30 ஆம்ப் கொடுக்ககூடிய நிக்கல்-கேட்மியம் மின்கலம் இதை இயக்க பயன்படுத்தப்படும்.மீண்டும் சூரிய ஒளி தகடுகளில் படும் போது தானக மறுஊட்டம் பெற்றுக்கொள்ளும்.

## மேற்கோள்கள்

பகுப்பு:அமெரிக்க விண்வெளித் திட்டங்கள்
பகுப்பு:வெள்ளி (கோள்)
பல்மைரா

**பல்மைரா** (*Palmyra*, , ; ; ), சிரியா நாட்டில் ஓம்சு ஆளுநரகப் பகுதியில் அமைந்துள்ள தொன்மையான செமித்திய நகரமாகும். திமிஷ்குவிற்கு வடகிழக்கே  தொலைவிலும் புராத்து ஆற்றின் தென்மேற்கே  தொலைவிலும் அமைந்துள்ள இது ஓர்  பாலைவனச்சோலை ஆகும். புதிய கற்காலத்தில் கி.மு இரண்டாவது ஆயிரவாண்டுகளிலேயே பல்மைரா சிரியாவின் பாலைவனத்தில் பயணிக்கும் பயணிகள் ஓய்வெடுக்கும் ஊராக விவரிக்கப்பட்டுள்ளது. எபிரேய விவிலியத்தில் இந்த நகரம் குறிப்பிடப்பட்டுள்ளது. அசிரிய மன்னர்கள் ஆண்ட இந்நகரம் செலுக்கட் பேரரசின் கீழும் பின்னர்  உரோமைப் பேரரசு கீழும் பெரும் செழிப்புடன் விளங்கியது.

1929ஆம் ஆண்டிலிருந்து இது பயனற்றுப் போனது. ஐக்கிய நாடுகள் கல்வி, அறிவியல், பண்பாட்டு நிறுவனம் 1980ஆம் ஆண்டில் இக்களத்தை உலகப் பாரம்பரியக் களமாக அறிவித்தது. 

இதன் பெயர் செமித்திய மொழியில்  () ஆகும். அரமேயத்தில், இதன் பொருள் "வெல்ல முடியாத நகரம்" என்பதாகும். இப்பெயருடனான பபிலோனிய கற்றூண்கள் சிரியாவின் மாரி பகுதியில் கிடைத்துள்ளன. இன்றும் அராபிய மொழியில் இது தட்மூர் என்றே அழைக்கப்படுகின்றது.

## பல்மைரா நினைவுச்சின்ன அழிப்புகள்
சிரியாவில் உள்ள இரண்டாயிரம் ஆண்டுகளுக்கு முந்தைய பழங்கால நினைவுச் சின்னங்களை, இசுலாமிய கொள்கைகளுக்கு எதிரான உருவ வழிபாட்டு தலங்கள் எனக்கருதி இராக்கிலும் சாமிலும் இசுலாமிய அரசு அமைப்பினர், வெடிகுண்டுகளால் தாக்கி அழித்து வருகின்றனர். அவைகளில் பல்மைராவில் உள்ள இரண்டாயிரம் ஆண்டு பழமை வாய்ந்த சிதிலமடைந்த கோயிலும் ஒன்றாகும்.

 இது ஒரு யுனெஸ்கோவின் பாரம்பரிய சினமாக அறிவிக்கப்பட்ட ஒன்றாகும்.

## படக்காட்சிகள்

File:Palmyre Vue Generale.jpg
File:Temple of Bel, Palmyra 15.jpg
File:Temple of Bel in Palmyra.JPG
File:Temple of Bel, Palmyra 09.jpg
File:Palmyra Ruines Temple of Bel.jpg
File:Vista panorámica de Palmira.jpg
File:Palmyra - Monumental Arch.jpg
File:Palmyra 01.jpg
File:Palmyra - Decumanus Maximus.jpg
File:PalmyraCloseup.JPG
File:Palmyra theater02(js).jpg
File:Palmyra Tétrapylon 02.jpg
File:Diocletian's Camp, Palmyra 01.jpg
File:Temple of Baal-Shamin, Palmyra.jpg
File:PalmyraPanoramaZoom.jpg



## வெளி இணைப்புகள்
*  உலகின் மிகப் பழமையான, முக்கியமான அகழ்வாராய்ச்சித் தலமான பல்மைராவின் புகைப்படங்கள்.

## மேற்சான்றுகள்

## நூற்கோவை

*
*

பகுப்பு:சிரிய நகரங்கள்
பகுப்பு:எபிரேய விவிலிய இடங்கள்
பகுப்பு:சிரியாவின் உலகப் பாரம்பரியக் களங்கள்
தோட்டுக்கணவாய்

**தோட்டுக்கணவாய்** (*Cuttlefish*) என்பது ஒரு கடல் உயிரினமாகும். இது தலைக்காலி இன மீனாகும். இது மிகவும் பரந்தும் தட்டையாகவும் இருக்கும். இம்மீன் 15-25 செ.மீ நீளமும் 50செ.மீ அகலமும்.10.5 கிலோ எடையுடன் காணப்படும். இதன் உள்தோட்டை கணவாய் எலும்பு என்பர். இந்த உள்தோடு உலோகங்களை மெருகிடுவதற்கு பயன்படுத்துகின்றனர்.

## மேற்கோள்கள்

பகுப்பு:மெல்லுடலிகள்
வட்டு சேமிப்பு

**வட்டு சேமிப்பு** (ஆங்கிலத்தில் *Disk storage*) என்பது தரவுகளை ஒன்று அல்லது மேற்பட்ட சுழலும் **வட்டுகளின்** மேற்பரப்பில் மின்னணு, காந்த, ஒளி அல்லது இயற்பு இயக்க மாற்றங்களின் மூலம் பதிவு செய்யும் சேமிப்புப் பொறிமுறைகளின் ஓர் பொதுவான வகை. வட்டு இயக்கி என்பது சேமிப்பு பொறிமுறையை செயல்படுத்தும் ஓர் சாதனம்; பொதுவாக இது வட்டு ஊடகத்தினின்றும் வேறுபடுத்தி அறியப்படும். நீக்க இயலாத வட்டு அடங்கிய வன் வட்டு இயக்கி, நெகிழ் வட்டு இயக்கியும் அதன் நீக்கக்கூடிய நெகிழ் வட்டும், பிற ஒளி வட்டு இயக்கிகள், அதனோடு தொடர்புடைய ஒளி வட்டு ஊடகம் முதலியவை வட்டு சேமிப்பு சாதனங்களில் குறிப்பிடத்தக்க வகைகள்.

## பின்புலம்
ஒலி தகவல்கள் முதலில் தொடர்முறைகளில்(அனலாக் முறைகள்) பதிவு செய்யப்பட்டன. அது போலவே முதல் நிகழ்பட வட்டுகளும் அனலாக் முறைகளையே பயன்படுத்தி பதிவு செய்தன. இசை துறையில் பதிவு முறையில் பயன்படுத்தப்பட்ட அனலாக் முறை பெரும்பாலும் எண்ணிம ஒளித் தகவல்களாக பதியப்படும் எண்ணிம ஒளி (ஆப்டிகல்) தொழில்நுட்ப முறைகளால் பதிலீடு செய்யப் பட்டுவிட்டன.

## அணுக்க முறைகள்
எண்ணிம வட்டு இயக்கிகள் என்பவை கணினி தரவு சேமிப்பு சாதனங்கள் ஆகும். ஒவ்வோர் வட்டும் வருமுறை பாளங்களாக, பிரிவுகளின் தொகுப்புகளாகப் பகுக்கப்படும். பாளங்கள் அவற்றின் வருமுறை பாள முகவரிகளால் அறியப்படும்.வட்டுகளில் எழுதுவதும், அவற்றிலிருந்து தரவுகளைப் படிப்பதும் பாளங்களின் நுணுக்க அளவிலேயே நிகழும்.

## சுற்று வேகம், தட அமைப்பு

இயக்கிக்குள் நேரும் இயற்பு இயக்கம் இரு விதமான இயக்கங்களில் நிகழும். சாதனத்துள் வட்டைச் சுழற்றும் இயக்கம் ஒன்றும், வட்டின் குறுக்கு நெடுக்காக தடங்களுக்கிடையில் நகரும் எழுதுமுனையின் பக்கவாட்டு இயக்கம் மற்றொன்று.

இருவிதமான வட்டு சுழல் முறைகள்:
*நிலையான நேர்கோட்டு வேகம் (ஒளிசார் சேமிப்புகளில் பெரும்பாலும் பயன்படுத்தப்படுவது) ஒளித்தட்டின் சுழல் வேகத்தை எழுதுமுனையின் இடத்திற்கேற்றவாறு மாற்றுவது
*நிலையான கோண வேகம் (வன் வட்டு இயக்கிகள், சில ஒளி வட்டு அமைப்புகள், வினைல் ஒலிப் பதிவுகள் முதலியவற்றில் பயன்படுத்தப்படுவது) எழுதுமுனை எங்கிருந்தாலும் வட்டை சீரான வேகத்தில் சுழற்றும்.

## அடிப்படை சொல்லியல்

* தட்டு (*Platter*) – பதிவு செய்யும் தனி தட்டு. ஓர் வன் வட்டு இயக்கி பல தட்டைகளின் தொகுதியைக் கொண்டிருக்கும்.
* தண்டு (*Spindle*) – தட்டுகள் ஏற்றி அடுக்கிவைக்கப்பட்டிருக்கும் சுழல் அச்சு.
* சுழற்சி (*Rotation*) – தட்டுகள் சுழலும்; பொதுவாக இரு உத்திகள்:
** நிலையான கோண வேகம் (*Constant angular velocity (CAV)*) வட்டுகளை நிலையான வேகத்தில் (நிமிட சுழற்சி விகிதம்) சுழல வைக்கும். இதனால் ஒரு நொடிக்கு எழுதுமுனை உட்தடங்களைக் காட்டிலும் வெளித்தடங்களில் அதிக தொலைவு கடக்கும். வன் வட்டு இயக்கிகளில் இவ்வுத்தி வழக்கமானது.
**நிலையான நேர்கோட்டு வேகம்(*Constant linear velocity (CLV)*) ஒரு நேர அலகிற்கு எழுதுமுனை நகரும் தொலைவு நிலைத்து வைக்கப்படும். வெளித்தடங்களில் எழுதுமுனைகள் பயணிக்கும்போது வட்டு சுழலும் வேகம் குறைக்கப்படும். இவ்வுத்தி குறுவட்டு இயக்கிகளில் வழக்கமானது.
* தடம் (*Track*) – தட்டின் மேற்பரப்பில் பதிக்கப்படும் ஒற்றை தரவு வட்டம்.

## மேற்கோள்கள்

## இவற்றையும் காண்க
* யுஎஸ்பி ஃபிளாஷ் டிரைவ்
வரி விகிதம்

தனிநபருக்கும் வர்த்தக நிறுவனங்களுக்கும் வரி விதிக்கப்படும் விகிதம் **வரி விகிதம்** (*tax rate*) எனப்படும்.

## சட்ட வரி விகிதம்
சட்ட வரி விகிதம் (*Statutory tax rate*) என்பது ஒரு நாட்டின் அல்லது மாநிலத்தின் சட்டப்படி விதிக்கப்படும் வரி விகிதம். வருமான வரிக்கான சட்ட வரிவிகிதம் வெவ்வேறு வருமான வரம்புகளுக்கு ஏற்ப மாறும். விற்பனை வரிக்கான சட்ட வரி விகிதம் விகிதமுறைப்படி சீராக இருக்கும்.

## சராசரி வரி விகிதம்
வரிவிதிக்கக்கூடிய மொத்த வருமானம் அல்லது செலவீனத்தில் எத்தனை வீதம் வரியாக செலுத்தப்படுகிறதோ அது சராசரி வரி விகிதம் (*Average tax rate*) எனப்படும். இதுவும் விழுக்காட்டினை அலகாகக் கொண்டது.

## இறுதிநிலை வரி விகிதம்
ஒரு நபரோ அமைப்போ தான் ஈட்டும் ஒவ்வொரு ரூபாய்/டாலர் கூடுதல் வருமானத்திற்காகக் கட்ட வேண்டிய வரிவிகிதம் இறுதிநிலை வரிவிகிதம் (*Marginal tax rate*) எனப்படுகிறது. இறுதியாக ஈட்டிய வருமானத்தின் மீது விதிக்கப்படும் வரிவிகிதமே இறுதிநிலை வரிவிகிதமாகும்.
 
## மேற்கோள்கள்

பகுப்பு:வரிவிதிப்பு
இந்திய படிப்பு சங்கம்

**இந்திய படிப்பு சங்கம்**  (India Study Channel),  என்பது இந்தியாவில் இணையவழி கல்வி வழங்கும் நிறுவனம் ஆகும். இதனை டிம்மி ஜான் என்பவர் இந்தியாவின் 2007ஆம் ஆண்டில் நிறுவினார். தற்போது அவரது சகோதரர் டோனி ஜான் என்பவர் இவ்விணைய வழி கல்வி நிறுவனத்தை நட்த்தி வருகிறார்.  இந்தியாவில் உள்ள கல்வி நிறுவனங்களின் பட்டியல், அவைகள் வழங்கும் படிப்புகள், உதவித் தொகைகள், கல்வி நிறுவனங்களின் முந்தைய ஆண்டின் தொழில் முறை கேள்வி - பதில்கள், மற்றும் வேலை வாய்ப்புச் செய்திகள் ஆகியவற்றை இவ்விணையதளம் வழங்குகிறது. இதனால் மேல் படிப்பு படிக்க விரும்பும் மாணவர்களுக்கும், வேலை தேடும் படித்த மாணவர்களுக்கும் பயனுள்ளதாக உள்ளது. 

## மேற்கோள்கள்

## வெளி இணைப்புகள்
*   இந்திய படிப்பு சங்கத்தின் இணையதளம்

பகுப்பு:கல்வி
வரிச்சுமை

பொருளியலில் ஒரு குழு அல்லது நபரின் **வரிச்சுமை** (*Tax incidence* or *Tax burden*) என்பது அவர்கள் கட்டவேண்டிய வரியின் அளவைக் குறிக்கின்றது. ஒரு குறிப்பிட்ட வரி வெவ்வேறு குழுக்களுக்கு வெவ்வேறு விகிதத்தில் விதிக்கப்படலாம். வரிவிகிதத்தை மட்டும் கருத்தில் கொண்டால், அக்குழுவின் மீது அவ்வரியின் தாக்கம் என்ன என்பதை முழுமையாக அறிய முடியாது. மாற்றாக, அக்குழு சுமக்கும் முழு வரிச்சுமையின் அளவே அவ்வரியின் தாக்கத்தை உணர்த்துகிறது. நலப்பணிப் பொருளியல் முறையில், ஒரு குறிப்பிட்ட வரியின் தாக்கத்தை ஆராய வரிச்சுமை கணக்கு உதவுகின்றது. தேவை மற்றும் வழங்கலின் விலை நெகிழ்ச்சியினை விளக்கவும் இக்கலைச்சொல் பயன்படுகிறது. ஒரு பண்டத்தின் மீதோ அல்லது ஒரு சேவையின் மீதோ புதிய வரியொன்று விதிக்கப்பட்டால், வழங்கலை விட தேவை அதிகமாக இருப்பின் வாங்குவோரின் வரிச்சுமை கூடுகின்றது. தேவையை விட வழங்கல் அதிகமாக இருப்பின் விற்போரின் வரிச்சுமை கூடுகின்றது.

## மேற்கோள்கள்

பகுப்பு:வரிவிதிப்பு
கருணை தமிழ் பெளத்தர்களுக்கான சர்வதேச புத்த மாநாடு

**கருணை தமிழ் பெளத்தர்களுக்கான சர்வதேச புத்த மாநாடு** (Karuna International Buddhist Conference for Buddhist Tamils) என்பது இலங்கை அரசு யாழ்ப்பாணத்தில் ஒழுங்கு செய்த ஓர் மாநாடு ஆகும்.  இது மே 20 திகதி நடைபெற்றது.  தமிழ் பெளத்தர்களை ஒருங்கிணைக்கவும், சமய நல்லிணக்கத்தையும் ஏற்படுத்தவும் இந்த மாநாடு ஏற்பாடு செய்யப்படுவதாக இலங்கை அரசு கூறி உள்ளது.  இந்த மாநாட்டில் இந்தியாவிலும் இலங்கையில் இருந்தும் 300 சார்பாளர்கள் கலந்து கொண்டனர்.  பல இந்து சமயப் சார்பாளர்களும் கலந்து கொண்டனர்.  காஞ்சி சங்கர மட செயந்திர சரசுவதி இந்த மாநாட்டில் சிறப்பு விருந்துனராக கலந்து கொள்வதாக இருந்தது.

யாழ்ப்பாணம் படைத்துறைமயமாக்கம், பெளத்தமயமாக்கம், சிங்களமயமாக்கத்துக்கு உட்பட்டு இருக்கும் சூழலில் இந்த மாநாடு ஒழுங்கமைக்கப்படுவது குறிப்பிடத்தக்கது.  

## மேற்கோள்கள்


பகுப்பு:மாநாடுகள்
பகுப்பு:தமிழ் பெளத்தர்கள்
அதி வினோத குதிரைப் பந்தய லாவணி

**அதி வினோத குதிரைப் பந்தய லாவணி** 1893ஆம் ஆண்டு சிங்கப்பூரில் வெளியான ஒரு தமிழ் நூல். இதனை இயற்றியவர் நா. வ. இரங்கசாமிதாசன். குருங்குளம் கருப்பண்ண உபாத்தியாரின் மாணாக்கரான இரங்கசாமி தாசன் கும்பகோணத்திலுள்ள ஆதி கும்பேசுவரர் கோயில் பகுதியைச் சேர்ந்தவர். “சரபக்கொடி” என்ற அடைமொழியைப் பெற்றவர். அவரும் அவரது மனைவியும் தமிழகத்தில் இருந்து புறப்பட்டு சிங்கப்பூர் வந்தடைந்து குதிரைப்பந்தயம் கண்டது பற்றி லாவணி முறையில் பாடப்பட்ட இந்நூலில், அக்கால சிங்கப்பூர், அவ்வூர் வாழ் தமிழர் பற்றியும் செய்திகள் இடம்பெற்றுள்ளன. சிங்கைநகர் சுப்பிரமணியருக்கு கடவுள் வாழ்த்துடன் தொடங்கும் இந்நூலின் லாவணிப் பகுதியில் மொத்தம் 21 பாடல்கள் உள்ளன.

## மேற்கோள்கள்
*சிங்கைத் தமிழர் வரலாற்றிலக்கிய வளம் - டாக்டர் சுப திண்ணப்பன்
*மதுரைத் திட்டத்தில் அதி வினோத குதிரைப் பந்தய லாவணி

## வெளி இணைப்புகள்
*சிங்கப்பூர் தேசிய நூலகத்தில் உள்ள நூலின் பிடிஃப் கோப்பு

பகுப்பு:சிங்கப்பூர் தமிழ் இலக்கியம்
பகுப்பு:1893 தமிழ் நூல்கள்
பகுப்பு:குதிரைகள்
2015 பீகார் சட்டப் பேரவைத் தேர்தல்

**2015 பீகார் சட்டப் பேரவைத் தேர்தல்** அக்டோபர் 12 முதல் நவம்பர் 5 வரை நடைபெற்றது. 178 தொகுதிகளில் வென்ற பெரும் கூட்டணியின் நிதிசு குமார் முதல்வராக பதவியேற்றார். இக்கூட்டணியில் இவரது ஐக்கிய சனதா தளம் 71 தொகுதிகளில் வென்றிருந்தது.

## வாக்காளர் விவரம்

## வாக்குப்பதிவு விவரம்

## முடிவுகள்

## மேற்கோள்கள்


## வெளியிணைப்புகள்
* தி இந்து நாளிதழில் சிறப்புப் பக்கம்

பகுப்பு:2015 தேர்தல்கள்
பகுப்பு:பீகார்
பகுப்பு:பீகாரில் மாநில சட்டப் பேரவைத் தேர்தல்கள்
அரிகேசநல்லூர் முத்தையா பாகவதர்

**அரிகேசநல்லூர் முத்தையா பாகவதர்** (15 நவம்பர் 1877 – 30 சூன் 1945) தென்னிந்தியாவைச் சேர்ந்த கருநாடக இசைக் கலைஞர் ஆவார். இவர் 20 இராகங்களை உருவாக்கினார்.

## பெற்ற விருதுகளும், பட்டங்களும்
* சங்கீத கலாநிதி விருது, 1930. வழங்கியது: மியூசிக் அகாதமி, சென்னை 
* 1942 ஆம் ஆண்டில் மதிப்புறு முனைவர் பட்டம். வழங்கியது: கேரளப் பல்கலைக்கழகம்

## மேற்கோள்கள்

## உசாத்துணை
* Harikesanallur Muthiah Bhagavatar(1877-1945) 
* Genius shining in regal style
* POST-TRINITY COMPOSERS - HARIKESANALLUR MUTHAIAH BHAGAVATAR (1877 - 1945)
* GAYAKA SIKHAMANI HARIKESANALLUR MUTHIAH BHAGAVATAR, PART 1
* few articles on Harikeshanallur Muthiah Bhagavathar

பகுப்பு:1877 பிறப்புகள்
பகுப்பு:1945 இறப்புகள்
பகுப்பு:சங்கீத கலாநிதி விருது பெற்றவர்கள்
பகுப்பு:19 – 20 ஆம் நூற்றாண்டுக் கால கருநாடக இசைக் கலைஞர்கள்
எர்மன் போட்டோச்னிக்

**எர்மன் போடோச்னிக்** (புனைபெயர்: **எர்மன் நூர்டுங்** (*Herman Potočnik*, 22 திசம்பர் 1892 – 27 ஆகத்து 1929) இசுலோவேனிய ஏவூர்தி பொறியியலாளர் ஆவார்.  வான்வெளியியல் துறைக்கு முன்னோடியாகக் கருதப்படுகின்றார். வான்வெளியில் நீண்டகாலம் மனிதர் வாழ்வதைக் குறித்த ஆய்வுகளுக்காகப் பெரிதும் அறியப்படுகின்றார்.

## மேற்கோள்கள்

பகுப்பு:1892 பிறப்புகள்
பகுப்பு:1929 இறப்புகள்
பகுப்பு:குரோவாசிய அறிவியலாளர்கள்
பகுப்பு:விண்வெளி அறிவியல்
பகுப்பு:20-ஆம் நூற்றாண்டு கண்டுபிடிப்பாளர்கள்
கான்சுடன்சுடீன் சியால்க்கோவுசுகி

**கான்சுடன்சுடீன் எடுவர்டொவிச் சியால்க்கோவுசுகி**
(*Konstantin Eduardovich Tsiolkovsky*, ; 
;

19 செப்டம்பர் 1935)
உருசிய/ சோவியத்து ஏவூர்தி அறிவியலாளரும் விண்வெளியியல்  கோட்பாடுகளுக்கான முன்னோடியுமாவார்.  இவரும் இவரைப் பின்தொடர்ந்த செருமானிய எர்மன் ஓபெர்த்து, அமெரிக்க  இராபர்ட் காடர்ட் ஆகியோரும் ஏவூர்தி மற்றும் விண்வெளியியல் துறைகளை நிறுவியவர்களாக் கருதப்படுகின்றனர். இவரது ஆக்கங்கள் பிந்நாட்களில் உருசியாவின் முன்னணி ஏவூர்தி  பொறியியலாளர்களாக புகழ்பெற்ற செர்கி கோரொலேவ், வாலென்டன் குளுசுக்கோ போன்றோருக்கு அகத்தூண்டலாக அமைந்தது; சோவியத் விண்வெளித் திட்டங்களின் வெற்றிக்கு  வழிகோலியது.

சியால்க்கோவுசுகி தமது பெரும்பான்மையான வாழ்நாளை மாசுக்கோவின் தென்மேற்கில்  தொலைவிலிருந்த குளுகா நகரின் புறத்தே   மரவீடொன்றில் வசித்து வந்தார். 
## மேற்சான்றுகள்

பகுப்பு:1857 பிறப்புகள்
பகுப்பு:1935 இறப்புகள்
பகுப்பு:விண்வெளி அறிவியல்
பகுப்பு:உருசிய அறிவியலாளர்கள்
பகுப்பு:உருசியக் கண்டுபிடிப்பாளர்கள்
பகுப்பு:சோவியத் அறிவியலாளர்கள்
புவி வரை

[thumb|400px|சுமார் இரண்டு [சுற்றுக்காலம்|சுற்றுக்காலங்களுக்கான அனைத்துலக விண்வெளி நிலையத்தின் நிலத்துச் சுவடு.  புவியில் இரவும் பகலும் முறையே கருமையாகவும் வெளிர்மையாகவும் காட்டப்பட்டுள்ளது.]]
**புவி வரை ** (*ground track*) அல்லது **நிலத்துச் சுவடு ** (*ground trace*) என்பது  வானூர்தி அல்லது செய்மதியின் நேரடிக் கீழுள்ள புவிப்பரப்பு ஆகும். செயற்கைக்கோள்களைப் பொறுத்தவரை புவிப்பரப்பின் (அல்லது அச்செயற்கைக்கோள் வலம் வரும் வான்பொருளின் பரப்பின்) மீதான செயற்கைக்கோள்  சுற்றுப்பாதையின்  வீழலை நிலத்துச் சுவடு என்கின்றனர்.

செயற்கைக்கோளின் நிலத்துச் சுவடு நிலப்பரப்பின் மீது அந்தச் செயற்கைக்கோளுக்கும் புவி மையத்திற்கும்  இடையே கற்பனையாக வரையப்படும் கோட்டின்  நகர்வினைக் குறிக்கும் எனலாம். அதாவது புவியிலிருந்து பார்ப்பவரின் கோணத்திலிருந்து எங்கெல்லாம் நேரடியாக தலைக்கு மேல் செயற்கைக்கோள் செல்கின்றதோ அந்தப் புள்ளிகளின் தொகுப்பாகக் கொள்ளலாம்.

## மேற்சான்றுகள்

பகுப்பு:விண்வெளி அறிவியல்
பிரின்ஸ் குணசேகரா

**பிரின்சு குணசேகரா** (*Prins Gunasekara*, பிறப்பு: 12 சூலை 1924) இலங்கை இடதுசாரி அரசியல்வாதியும், முன்னாள் நாடாளுமன்ற உறுப்பினரும், மனித உரிமை ஆர்வலரும் ஆவார்.

## வாழ்க்கைச் சுருக்கம்
பிரின்சு குணசேகராதென் மாகாணத்தில் ஹபரதுவா என்ற ஊரில் பிறந்தார். கொழும்பு ஆனந்தா கல்லூரியில் கல்வி பயின்ற பின்னர் லண்டன் பல்கலைக்கழகத்தில் வெளிவாரி மாணவராகப் பயின்று பட்டம் பெற்றார். சட்டக் கல்லூரியில் பயின்று 1955 ஆம் ஆண்டில் வழக்கறிஞர் ஆனார். லங்காதீப சிங்களப் பத்திரிகையில் செய்தியாளராகவும், பின்னர் அதன் அதன் ஆசிரியர்களுள் ஒருவராகவும் பணியாற்றியுள்ளார்.

## அரசியலில்
பிரின்சு குணசேகரா இலங்கையில் அக்காலத்தில் மிகவும் பிரபலமாக இருந்த இடதுசாரி அரசியல் கட்சியான லங்கா சமசமாஜக் கட்சியில் சேர்ந்து அரசியலில் இறங்கினார். 1956 ஆம் ஆண்டில் எஸ். டபிள்யூ. ஆர். டி. பண்டாரநாயக்கா தலைமையில் மகாஜன எக்சத் பெரமுன என்ற இடதுசாரிக் கூட்டணி அரசு அமைப்பதற்கு பிரின்சு பெரும் பங்காற்றினார். சமசமாசக் கட்சியின் பிரதி செயலாளராகவும், கட்சித் தலைவர் பிலிப் குணவர்தனாவின் செயலாளராகவும் நியமிக்கப்பட்டார்.. 1959 இல் பண்டாரநாயக்கா படுகொலை செய்யப்பட்டதை அடுத்து கூட்டணியும் பிளவடைந்தது. 1960 மார்ச் மாதத்தில் நடந்த நாடாளுமன்றத் தேர்தலில் ஹபரதுவ தொகுதியில் போட்டியிட்டு வெற்றி பெற்று நாடாளுமன்றம் சென்றார். அரசர் பேச்சு நாடாளுமன்றத்தில் தோற்கடிக்கப்பட்டதை அடுத்து டட்லி சேனநாயக்கா தலைமையிலான ஆட்சி கவிழ்ந்தது. 1960 சூலையில் மீண்டும் நடைபெற்ற தேர்தலில் பிரின்சு குணசேகரா 2,404 வாக்குகள் மட்டும் பெற்று படுதோல்வியடைந்தார். பின்னர் அவர் மகாஜன எக்சத் பெரமுன கட்சியில் இருந்து விலகி 1965 தேர்தலில் சுயேட்சையாகப் போட்டியிட்டு வெற்றி பெற்று மீண்டும் நாடாளுமன்றம் சென்றார். 1970 தேர்தலில் இலங்கை சுதந்திரக் கட்சியின் சார்பில் போட்டியிட்டு வெற்றி பெற்று 1977 வரை நாடாளுமன்ற உறுப்பினராக இருந்தார்.

அரசியலில் இருந்து ஓய்வு பெற்ற பின்னர் பிரின்சு குணசேகரா பிரித்தானியாவுக்குக் குடிபெயர்ந்து இலண்டனில் வசித்து வருகிறார்..

## எழுதிய நூல்கள்
*A Lost Generation - Sri Lanka in Crisis

## மேற்கோள்கள்

பகுப்பு:சிங்கள அரசியல்வாதிகள்
பகுப்பு:இலங்கை அரசியல்வாதிகள்
பகுப்பு:1924 பிறப்புகள்
பகுப்பு:இலங்கையின் 4வது நாடாளுமன்ற உறுப்பினர்கள்
பகுப்பு:இலங்கையின் 6வது நாடாளுமன்ற உறுப்பினர்கள்
பகுப்பு:இலங்கையின் 7வது நாடாளுமன்ற உறுப்பினர்கள்
பகுப்பு:காலி மாவட்ட நபர்கள்
பகுப்பு:இலங்கை சுதந்திரக் கட்சி அரசியல்வாதிகள்
பகுப்பு:இலங்கை வழக்கறிஞர்கள்
பகுப்பு:இலங்கையின் மனித உரிமைச் செயற்பாட்டாளர்கள்
பகுப்பு:இலங்கை இடதுசாரிகள்
சிதம்பரம் வைத்தியநாத பிள்ளை

**சிதம்பரம் வைத்தியநாத பிள்ளை** (1884 – 1937) தமிழகத்தைச் சேர்ந்த நாதசுவர இசைக் கலைஞராவார்.

## பிறப்பும், இசைப் பயிற்சியும்
சிதம்பரத்துக்கு அருகிலுள்ள ஆச்சாபுரம் எனும் சிற்றூரில் 1884 ஆம் ஆண்டு பிறந்தவர் வைத்தியநாத பிள்ளை. இவரின் பெற்றோர்:–  தருமலிங்கத் தவில்காரர் – சௌந்திரவல்லியம்மாள். ‘கோட்டை’ சுப்பராய பிள்ளையிடம் நாதசுவரம் கற்கத் தொடங்கி பின்னர் கூறைநாடு நடேச பிள்ளையிடம் மாணவராகச் சேர்ந்தார். ஆசிரியர் தனது மாணவனுக்கு பயிற்சியின் ஆரம்பகாலத்தில் நூறு வர்ணங்களை கற்றுத் தந்தார்.
  
## இசை வாழ்க்கை
சிதம்பரம் கோவிந்தராஜர் ஆலயத்தில் தனது ஆசிரியர் நடேச பிள்ளைக்கு உதவியாக அவருடன் நாதசுவரம் வாசித்து வந்தார். சிதம்பரம் இளமையாக்கினார் கோவிலில் நவராத்திரி திருவிழாவின்போது முதன்முதலாக தனித்து வாசித்தார்.

‘பல்லவிச் சுரங்கம்’ எனப் போற்றப்பட்ட இவர், சிதம்பரம் கோவிந்தராஜர் கோவிலின் ஆஸ்தான வித்துவானாகவும், நடராஜர் ஆலயத்தின் ஆஸ்தான வித்துவானாகவும் பதவி வகித்தார்.

புகழ்பெற்ற தவில் கலைஞர்களான பழனி முத்தையா பிள்ளை, அம்மாப்பேட்டை பக்கிரிப்பிள்ளை, கரந்தை ரத்தினம் பிள்ளை, பாபநாசம் ஸ்ரீமான் பிள்ளை, திருச்செங்காட்டங்குடி ருத்ராபதி பிள்ளை, பந்தணைநல்லூர் மரகதம் பிள்ளை, வழிவூர் முத்துவீர் பிள்ளை, நீடாமங்கலம் மீனாட்சி சுந்தரம் பிள்ளை, பந்தணைநல்லூர் ரத்தினம் பிள்ளை, கும்பக்கோணம் தாதக்கிருஷ்ணன், திருமுல்லைவாயில் முத்துவீர் பிள்ளை ஆகியோர் வைத்தியநாத பிள்ளைக்கு தவில் வாசித்துள்ளனர். இவருக்கு நிரந்தரத் தவில்காரராக பலகாலம் இருந்தவர் திருக்கடையூர் சின்னையாபிள்ளை என்பவராவார்.

## மறைவு
1937 ஆம் ஆண்டு பிப்ரவரி 19 அன்று சிதம்பரம் வைத்தியநாத பிள்ளை காலமானார்.

## உசாத்துணை
* பக்கம் எண்கள்: 93 - 99, பி. எம். சுந்தரம் எழுதிய மங்கல இசை மன்னர்கள் நூல் (முதற் பதிப்பு, டிசம்பர் 2013; வெளியீடு: முத்துசுந்தரி பிரசுரம், சென்னை - 17.)

பகுப்பு:1884 பிறப்புகள்
பகுப்பு:நாதசுவரக் கலைஞர்கள்
பகுப்பு:1937 இறப்புகள்
பகுப்பு:ஊர்ப் பெயரால் அறியப்படும் மக்கள்
பெங்கித் எட்லேன்

**பெங்கித் எட்லேன்** (*Bengt Edlén*, 2 நவம்பர் 1906 – 10 பிப்ரவரி 1993) ஓர் இசுவீடிய இயற்பியல் பேராசிரியரும், வானியலாளரும் ஆவார். இவர் நிறமாலையியலில் வல்லுனர். இவர் சூரிய ஒளிமுகட்டுப் புதிருக்கான தீர்வைக் கண்டார். சூரியனின் நிறமாலைகள் கரோனியம் என்ற இனந்தெரியாத வேதித்தனிமத்தில் இருந்து வருவதாக முன்பு கருதியதை மறுத்து அவை பன்மடி இரும்பு மின்னணுக்களால் (Fe-XIV) உருவாகின்றன எனத் தெளிவுபடுத்தினார். இது உடனே ஏற்கப்படவில்லை. ஏனெனில் இம்மின்னணுக்கள் உருவாகப் பல மில்லியன் பாகைகள் வெப்பநிலை தேவைப்பட்டதாலேயே எனலாம். பின்னர் அவ்வளவிலான சூரிய ஒளிமுகட்டு வெப்பநிலைகள் நிலவல் நிறுவப்பட்டது.

இவர் தென்கிழக்கு சுவீடனில் உள்ள ஆசுத்தர்காட்லாந்து சார்ந்த கூசமில் பிறந்தார். நோர்க்கோப்பிங் உயர்நிலைப்பள்ளியில் 1926 இல் கல்விபைஇல, சுவீடன் உப்சாலா பல்கலைக்கழகத்தில் சேர்ந்தார். 1934இல் முனைவர் பட்டம் பெற்றார். இவர் 1936 இல் இயற்பியல் துணைப்பேராசிரியராக பணியில் சேர்ந்து, 1944 முதல் 1973 வரை உலண்டுப் பல்கலைக்கழகப் பேராசிரியராகப் பணிபுரிந்தார். இவர் 1947இல் சுவீடிய அரசு அறிவியற் புலங்களின் கல்விக்கழகத்தின் உறுப்பினராகத் தேர்வு செய்யப்பட்டார்.

எட்லேன் உல்ஃப்-இரேயத் விண்மீன்களின் கதிர்நிரலைப் பகுப்பாய்வு செய்து சிறந்த பங்களிப்பை வழங்கியுள்ளார்.

## விருதுகள்
பெங்கித் எட்லேன் 1945இல் சூரிய ஒளிமுகட்டு புதிர்த் தீர்வுக்காக சுவீடிய அரசு வானியல் கழகப் பொற்பதக்கத்தைப் பெற்றார். இவர் 1946இல் அப்பாலைப் புற ஊதாக்கதிர் ஆய்வுகளுக்காக ஓவார்டு என். போட்சு பதக்கத்தைப் பெற்றார். மேலும் 1968இல் தேசிய அறிவியற் புலங்களின் கல்விக்கழகத்தின் என்றி டிரேப்பர் பதக்கத்தைப் பெற்றார். in 1968.

## மேற்கோள்கள்

## வெளி இணைப்புகள்
*Gold Medal of the Royal Astronomical Society awarded to Edlén 
*Pressmeddelande: Ny utställning på Lunds Universitetmuseum  (சுவீடிய மொழியில்)

பகுப்பு:1906 பிறப்புகள்
பகுப்பு:1993 இறப்புகள்
பகுப்பு:சுவீடன் வானியலாளர்கள்
பகுப்பு:சுவீடிய இயற்பியலாளர்கள்
பகுப்பு:பெண் வானியலாளர்கள்
இந்தியக் கட்டிடக்கலை பள்ளிகள்

**இந்தியக் கட்டிடக்கலை பள்ளிகள்** (*Schools of Planning and Architecture*, SPAs),  இந்திய அரசின் மனிதவள மேம்பாட்டுத் துறையின் கீழ் செயல்படும் தன்னாட்சி பெற்ற பொதுத்துறை பல்கலைக்கழங்கள் ஆகும். போபால், புதுதில்லி, விஜயவடா ஆகிய இடங்களில் இந்தியக் கட்டிடக்கலை பள்ளிகள் செயல்படுகின்றன.  கட்டிடங்கள் கட்ட திட்டமிடுதல், வடிவமைப்பு  மற்றும் கட்டிடக் கலை குறித்தான கல்வியை இப்பள்ளிகள் பயில்விக்கின்றன. இந்தியக் கட்டிடக்கலைப் பள்ளிகள் தேசிய முக்கியத்துவம் வாய்ந்த சிறப்பு கல்வி நிறுவனங்களில் ஒன்றாகும்.

## மாணவர் சேர்க்கை

பள்ளி மேனிலைப் படிப்பு முடித்த மாணவர்கள் இந்தியக் கட்டிடக்கலைப் பள்ளிகளில் நான்காண்டு  இளநிலை கட்டிடக்கலை படிப்பில் சேர்வதற்கு, இந்திய தொழில்நுட்ப கழக ஒருங்கிணைந்த நுழைவுத் தேர்வில் (JEE) தேர்ச்சி பெற்றிருக்க வேண்டும். இரண்டாண்டு முதுகலை கட்டிடக்கலைப் படிப்பில் சேர்வதற்கு பொறியியல் பட்டதாரி தகுதித் தேர்வில் (GATE) தேர்ச்சி பெற்றிருக்க வேண்டும். கட்டிடக் கலையில் ஆய்வு படிப்பில் சேர்வதற்கு கட்டிடக்கலையில் முதுநிலைப் படிப்பிலும், நேர்முகத் தேர்விலும் தேர்ச்சி பெற்றிருக்க வேண்டும்.

## மேற்கோள்கள்

## வெளி இணைப்புகள்
* spa.ac.in இந்தியக் கட்டிடக் கலை பள்ளி, புதுதில்லியின் இணையதளம்
* spabhopal.ac.in இந்தியக் கட்டிடக் கலை பள்ளி, போபாலின் இணையதளம்
* spav.ac.in இந்தியக் கட்டிடக் கலை பள்ளி, விஜயவாடாவின் இணையதளம்

பகுப்பு:இந்திய தொழில்நுட்பக் கழகங்கள்
பகுப்பு:இந்தியக் கல்வி அமைச்சகம்
கோளமீன்

**கோளமீன்** (*tetraodontidae*, *pufferfish*, *balloonfish*, *blowfish*, *bubblefish*; இலங்கை வழக்கு: **பேத்தையன் **) என்பது ஒருவகை மீனினமாகும். இம்மீனின் உடல் குட்டையாகவும், தடித்த, உருளை வடிவமாக பலூன்போல தோற்றமளிக்கக்கூடியது. இதன் மேலுதடும் கீழுதடும் மற்ற மீன்களைப் போலன்றி கடினமாகவும், அரைக்கோள வடிவமாகவும் இருக்கும். பார்ப்பதற்கு பன்றியின் வாயமைப்பை ஒத்திருக்கும். செதில்களற்ற உடலின் மேல் சிறிதும் பெரிதுமான முட்கள் காணப்படும். ஆபத்தான நேரத்தில் இவை தம் உணவுக் குழலைக் காற்றால் நிரப்பிக் கோள வடிவை அடைகின்றன. அப்போது அதன் தோல் விரிவுற்று, முட்கள் வெளியே நீட்டியபடி, அச்சந்தரும் தோற்றத்துடன் மிதந்து கொண்டிருப்பதால் இதற்கு முள்ளம்பன்றி மீன் என்ற பெயரும் உண்டு. ஜப்பான் கடல் பகுதில் காணப்படும் இவ்வகை மீன்கள் நச்சுத் தன்மை கொண்டதாக உள்ளன. இதன் உடலின் மேல் சிறியதும், பெரியதுமாகக் காணப்படும் முட்களில்தான் விஷம் தேங்கி நிற்கும்.  இந்த நச்சு தாக்கினால் 24 மணி நேரத்துக்குள் மரணம் ஏற்பட வாய்ப்பு உள்ளது. இந்த மீன்களின் உடலிலிருக்கும் பாக்டீரியாக்களில் இருந்துதான் இந்த நஞ்சு உருவாகிறது.

ஜப்பானில் இந்த மீன் பிரபல உணவாக உள்ளது. இந்த மீனின் நச்சு முட்களையெல்லாம் வெட்டி எறிந்து விட்டு மசாலை போட்டுப் பொரித்து சாப்பிட்டும், சூப் வைத்தும் குடிக்கிறார்கள். ஜப்பானில் இந்த மீனைக் கொண்டு தயாராகும் சூப்பை ‘பூகு சூப்’ என்கின்றனர். இந்த மீனை வெட்டி, சமைத்துச் சாப்பிட மூன்று ஆண்டுகள் பயிற்சி தரப்படுகிறது, அதன்பிறகு இந்த மீனைச் சமைக்க உரிமம் பெறவேண்டியது அவசியம். உரிமம் பெற ஆண்டுதோறும் ஆயிரக்கணக்கானோர் தேர்வு எழுதினாலும், சிலர்தான் தேர்ச்சி பெறுகிறார்கள்.

## மேற்கோள்கள்

பகுப்பு:மீன்கள்
பகுப்பு:மீன் குடும்பங்கள்
கார்த்திகை வாளை

**கார்த்திகை வாளை** (largehead hairtail) ஒரு மீனினமாகும் இது கார்த்திகை மாதத்தில் மிகுதியாக கிடைப்பதால் இப்பெயர் பெற்றது. இதன் வேறு பெயர்கள் **வாளை மீன்**, **ஓலை வாளை**, **கறுப்பன்** ஆகும். இதன் உடல் மிக நீண்டு குறைந்த சதைப்பற்று கொண்டதாக இருக்கும்.
இது 2.34 மீட்டர்வரை வளரக்கூடியது. அதிக பட்சமாக 5 கிலோ எடையளவுவரை இம்மீன் பிடிபட்டுள்ளது. இது 15 ஆண்டுவரை உயிர்வாழக்கூடியது.

## மேற்கோள்

பகுப்பு:நீர்வாழ் விலங்குகள்
பகுப்பு:மீன்கள்
மின்திருக்கை

**உலுக்கு** அல்லது **மின்திருக்கை** (electric ray) என்பது ஒரு திருக்கை குழு ஆகும் மீன் இனத்தைச் சேர்ந்த மீனினமாகும். இதற்குப் பிற திருக்கை மீன்களைப்போல நச்சு ஊசி போன்ற உறுப்பு கிடையாது. மாறாக மின் ஏற்றம்கொண்ட செல்கள் உள்ளன. இந்த செல்களைக்கொண்டு மின்னதிர்ச்சியை ஏற்படுத்துகின்றது. மின்திருக்கைகளின் அளவைப் பொறுத்து 8இல் இருந்து 220 வோல்ட்வரை மின்னதிர்ச்சி தரவல்லது. இது ஒரு மனிதனையே உயிரிழக்கச் செய்துவிடும்.
மின்னேற்றம்கொண்ட செல்கள் திருக்கையின் கீழ்புறத்தில் உள்ளன. இந்த செல்களின் எடை திருக்கைமீனின் மொத்த எடையில் சுமார் ஆறில் ஒருபங்கு இருக்கும். இம்மீன்கள் தன் உடலில் உள்ள மின்னாற்றலை பல வழிகளில் பயன்படுத்துகின்றன. இவை வெளிப்படுத்தும் மின்னதிர்ச்சி  மற்ற விலங்குகளை அச்சுறுத்துகிறது. இரையைத்தேடிக் கொல்லப் பயன்படுகிறது. மற்ற திருக்கை மீன்களை தொடர்பு கொள்ளவும் பயன்படுத்துகிறது.

இது பிற திருக்கை மீன்களைப் போல தட்டை வடிவில் உள்ளது. இதன் வால் உடலைவிட சற்று நீளமாக இருக்கும். மற்ற திருக்கைகள் வாலாலும் உடலாலும் நீந்தும், ஆனால் மின்திருக்கைகள் வாலால் மட்டுமே நீந்தக்கூடியவை, இதனால் இவை மெதுவாகவே நீந்தும். பொதுவாக ஆழ்கடலுக்குள் மணலில் உடலைப் புதைத்துக்கொண்டு இவை மறைந்திருந்து, அதிரடியாகத் தாக்கி இரையைப் பிடிப்பதுதான் திருக்கைகளின் சிறப்பு. இவற்றின் கண்கள் தலையின் மேல்பகுதியில் இருப்பது வேட்டைக்கு வசதியாக இருக்கிறது. இரையைப் பிடிக்கவும் பெரிய உயிரினங்களின் தாக்குதலிலிருந்து தப்பிக்கவும் மின்சாரத் திருக்கைக்கு இந்த மின்சாரமே பலமுள்ள ஆயுதமாக உள்ளது.

## மேற்கோள்

பகுப்பு:நீர்வாழ் விலங்குகள்
பகுப்பு:மீன்கள்
ஒ.ச.நே−04:00

**ஒ.ச.நே - 04:00** (*UTC-04:00*) என்பது ஒருங்கிணைக்கப்பட்ட சர்வதேச நேரத்துடன் -04:00 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும். இது பின்வரும் பகுதிகளில் பயன்படுத்தப்படுகிறது.

## அத்திலாந்திக்குச் சீர் நேரம்
இது வடக்கு அரைக்கோள குளிர்காலத்தின்போது பின்வரும் பகுதிகளின் சீர் நேரமாகப் பயன்படுத்தப்படுகிறது. இப்பகுதிகள் அத்திலாந்திக்குப் பகலொளி நேரத்தினை (ஒ.ச.நே - 03:00) கோடைகாலத்தின்போது பயன்படுத்தும்.
* கனடா
** நோவா இசுகோசியா
** நியூ பிரன்சுவிக்
** இளவரசர் எட்வர்ட் தீவு
** லாப்ரடோர் - தென்கிழக்கு முனையைத் தவிர மற்றும் 
** கியூபெக்கின் கிழக்குப் பகுதிகள்
* பெர்முடா (பிரித்தானிய கடல் கடந்த ஆட்புலம்)
* கிறீன்லாந்து - தூளே விமானத் தளம்

## கீழை பகலொளி நேரம்
இது வடக்கு அரைக்கோள கோடைகாலத்தின்போது பின்வரும் பகுதிகளில் பயன்படுத்தப்படுகின்றது. குளிர்காலத்தின்போது இப்பகுதிகள் **[[ஒ.ச.நே - 05:00]]** (கீழை சீர் நேரம்) ஐ பயன்படுத்தும்.
* கனடா
** நூனவுட்
** ஒன்டாரியோவின் பெரும்பான்மையான பகுதிகள் மற்றும்
** கியூபெக்கின் பெரும்பான்மையான பகுதிகள்

* அமெரிக்க ஐக்கிய நாடு
** கனெடிகட்
** டெலவெயர்
** வாசிங்டன், டி. சி.
** ஜோர்ஜியா
** மேய்ன்
** மேரிலாந்து
** மாசச்சூசெட்ஸ்
** நியூ ஹாம்சயர்
** நியூ செர்சி
** நியூ யோர்க்
** வட கரொலைனா
** ஒகையோ
** பென்சில்வேனியா
** ரோட் தீவு
** தென் கரொலைனா
** வெர்மான்ட்
** வர்ஜீனியா
** மேற்கு வர்ஜீனியா
** புளோரிடாவின் பெரும்பான்மையான பகுதிகள்
** இந்தியானாவின் பெரும்பான்மையான பகுதிகள்
** மிச்சிகனின் பெரும்பான்மையான பகுதிகள்
** அலபாமாவின் ரசல் மற்றும் பீனிக்சு நகர மாவட்டங்கள் அதிகாரப்பூர்வமாக அல்லாமல் பயன்படுத்துகின்றன.

* கரிபியன்
** பகாமாசு
** கியூபா
** எயிட்டி
** துர்கசு கைகோசு தீவுகள் (ஐக்கிய இராச்சியம்)

## சீர் நேரம் (ஆண்டு முழுவதும்)
பின்வரும் பகுதிகள் *ஒ.ச.நே - 04:00* ஐ சீர் நேரமாக ஆண்டு முழுவதும் பயன்படுத்துகின்றன.

### கிழக்கு கரிபியன் பகுதி
* அங்கியுலா (ஐக்கிய இராச்சியம்)
* அன்டிகுவா பர்புடா
* பார்படோசு
* டொமினிக்கா
* கிரெனடா 
* மொன்செராட் (ஐக்கிய இராச்சியம்)
* செயிண்ட் கிட்சும் நெவிசும்
* செயிண்ட் லூசியா
* செயிண்ட் வின்செண்ட் கிரெனேடின்ஸ்
* டிரினிடாட் மற்றும் டொபாகோ
* பிரித்தானிய கன்னித் தீவுகள் (ஐக்கிய இராச்சியம்)

### ஐக்கிய அமெரிக்கா
* புவேர்ட்டோ ரிக்கோ (US)
* அமெரிக்க கன்னித் தீவுகள் (US)

### மற்ற கரிபியன் பகுதிகள்
* அருபா (நெதர்லாந்து)
* குராசோ (நெதர்லாந்து)
* டொமினிக்கன் குடியரசு
* குவாதலூப்பே (பிரான்சு)
* மர்தினிக்கு (பிரான்சு)
* சின்டு மார்தின் (நெதர்லாந்து)

### தென் அமெரிக்கா
* பொலிவியா
* கயானா
* பிரேசில்
** அமேசோனாசு மாநிலம் (மேற்கு பகுதிகள் தவிர)
** ரோன்டோனியா மாநிலம்
** ரோரைமா மாநிலம்

### வட அமெரிக்கா
* கனடா
** கியூபெக் - 63°மேற்கு தீர்க்க ரேகையின் கிழக்கே அமைந்துள்ள பகுதிகள்

## சீர் நேரம் (தெற்கு அரைக்கோள குளிர்காலத்தின்போது மட்டும்)

### தென் அமெரிக்கா
* பிரேசில்
** மடோ குரோசோ மாநிலம்
** மடோ குரோசோ டொ சுல் மாநிலம்
* போக்லாந்து தீவுகள்
* பரகுவை
* சிலி - பெருநிலப்பகுதி

### அன்டார்க்டிக்கா
* அன்டார்க்டிக்காவின் சில நிலையங்கள்
** பால்மர் நிலையம்

## மேற்கோள்கள்

பகுப்பு:ஒ.ச.நே பெயர்ச்சிகள்